बिहार के छपरा में 50 नर कंकाल के साथ तस्कर गिरफ्तार - Inext Live
बिहार के छपरा में 50 नर कंकाल के साथ तस्कर गिरफ्तार
2018-11-28T11:34:51+05:30
भूटानी मुद्रा, 5 एटीएम कार्ड और तीन आईडी बरामद
PATNA : पूर्वोत्तर रेलवे के छपरा जंक्शन पर मंगलवार को बलिया सियालदह एक्सप्रेस से एक तस्कर को रेल पुलिस ने 50 नर कंकालों के साथ गिरफ्तार किया गया है। गिरफ्तार तस्कर के पास से पुलिस ने विदेशी मुद्रा के साथ पांच एटीएम कार्ड और तीन अलग-अलग जगहों का आईडी बरामद किया है। छपरा जंक्शन पर प्रेस कांफ्रेंस कर रेल डीएसपी मोहम्मद तनवीर आलम ने बताया कि अवैध शराब और मादक पदार्थों की तस्करी के विरुद्ध रेल पुलिस द्वारा चलाए जा रहे अभियान के तहत मंगलवार को बलिया सियालदह एक्सप्रेस ट्रेन के यात्री के बैग की तलाशी के दौरान 50 नर कंकाल बरामद किए गए।
16 खोपड़ी और 34 हड्डी जब्त
बरामद नर कंकाल में 16 मानव खोपड़ी और 34 मानव हड्डी बरामद किया गया। गिरफ्तार तस्कर मोतिहारी जिला के पहाड़पुर थाना अंतर्गत दूधियांवा गांव निवासी बाबूलाल साह का 29 वर्षीय पुत्र संजय प्रसाद बताया जाता है। गिरफ्तार तस्कर के पास से 2450 रुपए नगद, पांच एटीएम कार्ड, तीन आईडी के साथ भूटानी मुद्रा और विदेशी सिम कार्ड भी बरामद किया गया है। गिरफ्तार तस्कर ने बताया कि यह सामान और जादू टोना के लिए तांत्रिकों को सप्लाई करता है। बताया गया कि इसके बाद अलर्ट होते हुए पुलिस मामले की गहन छानबीन कर रही है।
Tags:Male Skeleton, Crime, Smuggler, Bihar Police, Patna News, Patna News Today, Patna News Live, Patna News Headlines, Patna Latest News Update, Patna News Paper Today, Patna News Livetoday, Patna City News ,